kardosdrur/scandi-wiki huggingface dataset:
Nymindegab Museum

Nymindegab Museum er et lokalhistorisk museum, beliggende i Nymindegab i Varde Kommune. Det drives sammen med det lille museum Nymindegab Redningsstation, og begge hører under Vardemuseerne.

Museet har en arkæologisk samling med fund af tekstilrester og gravgaver fra grave ved Lønne. Fra Vikingetiden findes bl.a. stolper fra en bro ved Nybro fra år 761. Fra nyere tid er der udstilling om søfart, fiskeri, stranding og redning og fra den allernyeste tid om turismen ved Vestkysten. 

Museet omfatter desuden tømrer Larsens hus, en bolig fra 1930'erne. Museet har genopført den mølle, der drev tømrerens sav. Siden 2009 har museets frivillige bygget kopier af tømrer Larsens pramme, de såkaldte gaf-pramme, der har været brugt på Ringkøbing Fjord og er opkaldt efter Nymindegabs vestjyske navn æ gaf. Museets gaf-pramme er fortøjet ved den lille Vesterhavn med de små sorte fiskerhytter ved Nyminde Strøm.

Ved tømrer Larsens hus kan man se en rekonstruktion af en nedgravet køkkenhave. Tidligere gravede man et stort hul til køkkenhave, som så blev delvist fyldt op med muldjord. Således opnåede man, at afgrøden stod i læ, og muldjorden ikke blæste væk.

Endelig omfatter museet Hvalhuset med skelettet af en næsten 12 meter lang og 25 tons tung han-kaskelothval, der strandede ved Nymindegab i 1990. I huset kan man læse om kaskelotvalens liv på plancher. 

Museet betegner sig ikke som kunstmuseum, men illustrerer også historien med ca. 200 malerier af lokale kunstnere og kunstnere med tilknytning til egnen, bl.a. Johannes Larsen, Carl Trier Aagaard, Laurits Tuxen og Christen Lyngbo.

Galleri

Eksterne kilder/henvisninger 
 Nymindegab Museum

Lokalmuseer i Danmark
Bygninger, konstruktioner og anlæg i Varde Kommune
Uffing am Staffelsee

Uffing am Staffelsee (eller: Uffing a.Staffelsee) er en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern.

Geografi 
Kommunen med landsbyerne Uffing og Schöffau, ligger i Bayerske Voralpenland, 70 km syd for delstatshovedstaden München i 666 meters højde. Den strækker sig over et areal på 43 km², hvoraf 23 km² er dyrket areal, 19 km² skov og 2 km² våd- og rekreationsområder
Scranton (Pennsylvania)

Scranton er en amerikansk by og administrativt centrum i det amerikanske county Lackawanna County, i staten Pennsylvania. Scranton har  indbyggere.

Trivia 
 Byen er hjemsted for det fiktive papirfirma Dunder Mifflin i komedieserien The Office. Noget der har betydet større tilstrømning af turister til byen.
Scranton er Joe Bidens fødeby.

Referencer

Ekstern henvisning

Scrantons hjemmeside 

Byer i Pennsylvania
BMW E30

BMW E30 var modelkoden for BMW 3-serien fra 1982 til 1994.

Udbuddet omfattede 2- og 4-dørs sedan, 2-dørs cabriolet og 5-dørs stationcar. Sidstnævnte kunne i Danmark også købes som varebil på gule nummerplader.

Motorprogrammet gik fra 1,6 til 3,3 liter for benzinmotorernes vedkommende. Derudover fandtes der en 2,4 liter dieselmotor.

Sedan modellen blev afløst af E36 3-serien i 1990, Cabriolet modellen i 1993 og Touring modellen i 1991.

Billeder

Motorer 
Benzinmotorer
[1] Kun for græske og jugoslaviske marked.
[2] M3-model for italienske og portugisiske marked.
[3] Kun for sydafrikanske marked og kun højrestyrede modeller.

Dieselmotorer

E30
Store mellemklassebiler
Biler introduceret i 1982
Biler fra 1980'erne
Biler fra 1990'erne
Baghjulstrukne biler
Cabrioleter
Stationcars
Lexington (Kentucky)

Lexington er den næststørste by i Kentucky og den 66. største i USA.

Historie 
Lexington (Virginia før) blev grundlagt i juni 1775 (17 år før Kentucky blev en stat i 1792).

Referencer

Eksterne henvisninger 

Byer i Kentucky
Henrik Dahl

Der er flere personer, der hedder Henrik Dahl:

 Henrik Dahl (politiker) (født 1960) – dansk sociolog og politiker
 Henrik Dahl (tv-vært) (født 1964) – dansk tv-vært
 Henrik Dahl (fodboldspiller) (født 1975) – svensk fodboldspiller
 Henrik Dahl (skuespiller) (født 1964) – svensk skuespiller
Sam Totman

Ian Samuel "Sam" Totman (født 26. april 1979 i London, England) er guitarist i bandet DragonForce. Han flyttede til New Zealand som ung. Han spiller på en Ibanez STM1-guitar, som er hans signaturmodel, drikker alkohol under live koncerter og har skrevet hovedparten af både tekst og musik til Dragonforce, og bl.a. "Revolution Deathsquad" og "Fury of the Storm" har han skrevet enemand.

Eksterne henvisninger 
 Om Totman hos DragonForce

Musikere fra Storbritannien
DragonForce
Attrap

En Attrap er en genstand, der efterligner noget virkeligt.

Attrapper er blevet anvendt i århundreder, ofte i forbindelse med jagt men også i krigstid samt ved udførelse af kriminelle handlinger og opklaring af samme.

En attrap i krig kan eksempelvis være en kampvogn eller kanon fremstillet i træ, konstrueret således den simulerer fysiske karakteristika af et virkeligt mål og hermed misinformerer og tiltrækker angreb.

Chaff, en form for attrap, er en foranstaltning som jammer en fjendtlig radar, som for modstanderen forårsager fejlagtige dispositioner, som kan være katastrofale for en aktuel mission.

Jægere anvender attrapper for at tiltrække et bytte, det kan eksempelvis være en kunstig and, som udsættes i en sø og hermed beroliger andre ænder, som hermed bliver et let mål.

Våben
Jagt
Begreber med særlig fagspecifik betydning
Unterammergau

Unterammergau er en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern. Den er administrationsby i Verwaltungsgemeinschaft Unterammergau. Kommunen ligger i Ammertal ved floden Ammer/Amper.
IF Björklöven

IF Björklöven, eller i daglig tale bare "Löven", er en ishockeyklub beliggende i Umeå, Västerbottens län, i Sverige.

Klubben har vundet det svenske mesterskab 1 gang, i 1987.

Ishockeyklubber i Sverige
Peptidsyntese

Peptidsyntese er indenfor kemien, navnet for de processer, hvormed man kan fremstille proteiner eller dele af proteiner ved kemisk syntese ud fra aktiverede aminosyrer.

Når processen foregår i en levende organismes celler, kaldes den for proteinbiosyntese eller bare for proteinsyntese.

Biokemi
Kemi
Proteiner
Kure Atol

Kure Atol eller Ocean Island er en amerikansk ø, beliggende i den nordvestlige del af Hawaii øerne. Atollen er den nordligst beliggende koral-atol på Jorden og er ubeboet.

Atollen består af et næsten 10 kilometer cirkulært koralrev, som omkranser en lavtvandet lagune med flere småøer. 

Det totale areal af øerne er ca. 86 ha, som er yngleplads for mange søfugle.

Øer i Hawaii
Georg Juul Frankel

Georg Vilhelm Juul Frankel (født 1. januar 1893 i Ringsted, død 26. november 1955 i København) var en dansk arkitekt bosat i Valby, der er mest kendt for at have opført rådhuset i Korsør (1941).

Rådhuset i Korsør er i plan og facade symmetrisk opbygget omkring centralrummene, som er trapperummet i indgangsfacaden og byrådssalen i bygningens hovedfacade mod havnen. I midten af bygningens indgangsfacade ved trapperummet er der et fremspringende parti, en såkaldt midtrisalit. Bygningen er blevet kaldt nyklassicistisk i sin grundholdning på trods af sine plane, nøgne mure og flade tage. Rådhusets arkitektur er uden overflødige detaljer og snarere en art funktionalisme. Mange af rådhusets møbler og tilbehør er også specielt designet af Frankel.

I sin hjemby Valby opførte Frankel det daværende plejehjem Timotheushjemmet (1936), der siden 2002 har huset daginstitutionen Spindegården. Det er en to-etages vinkelformet rødstensbygning med højt sadeltag, hvor hovedfacaden har fremskudt midt- og sideparti med trekantgavle.

Uddannelse 
Frankel tog realeksamen i 1908 og blev udlært som murersvend i 1912. Han blev elev på Teknisk Skole og dimitterede herfra til Kunstakademiet, hvor han blev optaget i almen forberedende klasse i september 1912. Han blev elev af Hack Kampmann, Martin Nyrop og Carl Petersen og tog afgangseksamen i maj 1921. Frankel udstillede i  på Charlottenborg 1918-1922 og i 1926 (6 gange i alt med 7 arbejder). 

Efter afgangseksamen var han assistent hos Louis Hygom 1914-1922, hvorefter han oprettede selvstændig arkitektvirksom­hed. I 1930-1940 var han lærer i Husbygning ved Danmarks Tekniske Højskole og fra ca. 1930 næstformand i Valby Haandværker- og Industriforening.

Værker 
 Villa Helios på Mathilde Bruuns Vej i Snekkersten (1920)
 3 lærerboliger i Valby (1925, 34, 35)
 Villa, Hagens Allé, Hellerup (1929)
 Scheelkes Landhus, Birkerød (1925)
 Plejehjemmet Thimotheushjemmet, Traps Allé 15, Valby (1936)
 Sygehjem i Glostrup (1937)
 Ombygning af plejehjemmet Arenze, Hovedgaden 179, Glostrup (1938)
 Korsør rådhus (1941, projekteret i 1939)
 Hus ved Gudhjem (1945)
 Flere villaer, bl.a. i Valby og Birkerød, beboelses- og forretningsejendomme.

Konkurrencer 
 Politikens konkurrence om villaer og sommerhuse (1916, præmie)
 Skole i Gl. Holte (1919, præmie)
 Regulering af Skt. Bendts Kirkes omgivelser i Ringsted (1933, 3. præmie s.m. Karl Larsen)
 Rådhus i Ringsted (1935, præmie)

Skriftlige arbejder 
Rejsebreve bl.a. i Valbybladet og Ringsted Folketidende (dec. 1927 til jan. 1928).

Privat
Frankels forældre var frisør Niels Juul Christian Frankel og Emilie Christiane Marie Sophie Bloch. Frankel blev gift 1. gang 27. november 1919 i København med Rigmor Edith Emmy Ingeborg Mogensen (1897-1941); gift 2. gang 17. oktober 1942 i Rødovre med Elna Marie Veronica Jensen.

Referencer

Arkitekter fra Danmark
Personer fra Ringsted
Danskere i 1900-tallet
Nyklassicistiske arkitekter
Vester Thorup Efterskole

Vester Thorup Efterskole var en efterskole i Vester Torup i Nordjylland.

Skolen byggede på et fundament af tre ligeværdige elementer: musik, drama og boglige fag.

Skolen blev i juli 2012 erklæret konkurs.

Noter

Eksterne henvisninger 
 Vester Thorup Efterskoles hjemmeside 

Efterskoler
Bygninger, konstruktioner og anlæg i Jammerbugt Kommune
Etableret i 1995
Ophørt i 2012
Thommanon

Thommanon i Angkor, Cambodia, er et af et par hinduistiske templer bygget hen imod slutningen af det 11. århundrede under Suryavarman 2.s styre (1113-1150). Templet ligger øst for Sejrsporten ved Angkor Thom.

Eksterne henvisninger 

Hinduistiske templer
Angkor
Tadeusz Kościuszko-monumentet i Łódź

Tadeusz Kościuszko-monumentet (polsk Pomnik Tadeusza Kościuszki) ligger på Frihedspladsen i Łódź. Hele monumentet er 17 meter højt og var under opførelse i fire år.

I dag er monumentet et af Łódź’ mest karakteristiske symboler, på samme måde som Sirenen i Warszawa og Adam Mickiewicz-monumentet i Kraków.

Historie og form 
Den 15. oktober 1917, 100 år efter den berømte nationalhelts død, blev det bestemt, at der skulle rejses et monument over ham. Samtidig fik den tidligere Spacerowa-gade, byens anden repræsentative gade efter Piotrkowska-gaden, det nye navn «Tadeusz Kościuszkos allé». 

Monumentet blev udformet af skulptøren Mieczysław Lubelski. Det forestiller Tadeusz Kościuszko i siddende stilling, støttet af et træ som symboliserer "Retfærdighedstræet". I sin anden hånd holder han et sammenrullet dokument (sandsynligvis Połaniec-proklamationen). Mellem hans ben ligger en ridderrustning og en lille kanon. Den fire meter høje skulptur står på en ottekantet sokkel. Fire tavler er monteret på soklen. De forestiller vigtige hændelser fra nationalheltens liv: Eden på markedspladsen i Kraków, underskrivningen af Połaniec-proklamasjonen samt to basrelieffer af Kościuszko med George Washington og Bartosz Głowacki. 

Den officielle åbning af monumentet den 14. februar 1930 blev en stor begivenhed, som samlede omkring 30 000 af byens indbyggere. 

Under 2. verdenskrig, den 11. november 1939, blev monumentet revet ned af tyske nazister. Det blev først genoprejst i sin oprindelige form i 1960 af den samme Mieczysław Lubelski, men også Antoni Biłas samt Elwira og Jerzy Mazurczyk. Fem bevarede elementer fra de oprindelige basrelieffer er udstillet i Selvstendighedstraditionernes museum ved Gdańska-gaden 13.

Bygninger, konstruktioner og anlæg i Łódź
Monumenter
Den store synagoge i Łódź

Den store synagoge (polsk: Wielka Synagoga, også kaldet Synagoga postępowa, "Reformsynagogen") var i sin tid den største af omkring 250 synagoger i byen. Den blev rejst i årene 1881-1882, og opførslen blev finansieret af de største fabrikanter i Łódź, blandt andet Izrael Poznański, Karol Scheibler og Joachim Silberstein. Tegningerne blev udført af Adolf Wolff fra Stuttgart, og blev officielt godkendt af byarkitekten Hilary Majewski. 

Synagogen havde form som en treskibet pseudobasilika. Kompositionsmåden var inspireret af franske romanske basilikaer. Indvendigt havde synagogen en rig, orientalsk udsmykning med farverige mosaikker og polykromi. Udvendigt var den prydet med otte kupler. 

Synagogen blev brugt af assimilerede jøder, som den jødiske intelligentsia og det jødiske borgerskab. Den blev ikke brugt af ortodokse jøder. For at komme ind i synagogen måtte man have et specielt indgangskort.

Under den tyske invasion af Polen blev synagogen brændt ned af tyske nazister natten til 11. november 1939. En mindetavle er sat op, til minde om synagogen.

Eksterne henvisninger 

Synagoger
Bygninger, konstruktioner og anlæg i Łódź
Paasikivi-Kekkonen-doktrinen

Paasikivi-Kekkonen-doktrinen er den finske præsident Urho Kekkonens (1956-1981) gennemførelse og videreudvikling af hans forgænger Paasikivis doktrin for Finlands overlevelse som uafhængigt land med demokrati og kapitalisme i den umiddelbare nærhed af Sovjetunionen.

Hovedarkitekten bag Finlands neutralitetspolitik efter Fortsættelseskrigens afslutning i 1944 var Juho Kusti Paasikivi, som var landets præsident fra 1946 til 1956. 
Hans efterfølger Urho Kekkonen, der var præsident fra 1956 til 1981, videreudviklede denne politik og lagde vægt på, at Finland skulle være en aktiv frem for en passiv neutral.

Baggrund 
Finland og Sovjetunionen underskrev fredsaftalerne i Paris i 1947, som udover de indrømmelser, Finland havde givet i Fredstraktaten i Moskva i 1940, fastlagde: 
 Begrænsninger i størrelsen på de finske væbnede styrker. 
 Afståelse til Sovjetunionen af området ved Petsamo ved Barentshavet.
 Udlejning af Porkkala-halvøen ved Helsinki til Sovjetunionen til brug som flådebase (tilbageleveret før tiden i 1956).
 Fri transit adgang til dette område gennem finsk territorium. 
 Krigsskadeserstatninger til Sovjetunionen på 300 mio. gulddollars (svarende til 570 mio. dollars i 1952, det år betalingen blev afsluttet).

Gennemførelse 
I april 1948 underskrev Finland en sovjetisk-finsk venskabs-, samarbejds- og gensidig bistandstraktat med Sovjetunionen. Ifølge denne gensidige bistandstraktat var Finland forpligtet til, om nødvendigt med hjælp fra Sovjetunionen, at modstå væbnede angreb fra "Tyskland eller dets allierede" (dvs. NATO) mod Finland eller mod Sovjetunionen gennem Finland. Samtidig anerkendte aftalen Finlands ønske om at forblive udenfor stormagtskonflikter. Denne aftale blev fornyet for en periode af 20 år i 1955, 1970 og igen i 1983.

Afvikling 
Finnerne reagerede forsigtigt i 1990-1991 på Sovjetunionens faldende magt og den efterfølgende opløsning af USSR. Finland ophævede ensidigt de begrænsninger, som det var blevet pålagt i aftalerne fra 1947 og 1948, bortset fra forbuddet mod at anskaffe kernevåben, og tilsluttede sig de andre nordiske landes udtalte bekymring over kuppet mod den sovjetiske leder Mikhail Gorbatjov, og gav støtte og uofficiel opmuntring til de baltiske lande i deres kamp for uafhængighed.

Ved samtidig at erstatte den finsk-sovjetiske gensidige bistandstraktat med traktater om generelt samarbejde og handel fik finnerne sig placeret på lige fod med modparten, samtidig med at de har opnået venlige bilaterale forhold. Finland udbygger i dag de handelsmæssige forbindelser over grænserne og udnytter sit potentiale som indfaldsvej for handel med Rusland. Det har forsikret Rusland om, at det ikke vil rejse krav om tilbagelevering af tidligere finsk territorium, som blev afstået efter Fortsættelseskrigen (selv om et mindretal af finner er uenige), og fortsætter med at bekræfte betydningen af gode bilaterale forbindelser.

Kildeangivelser 

Finlands historie
Politiske doktriner
Jordskælvet i Kashmir 2005

Jordskælvet i Kashmir 2005 også kendt som Nordpakistan-skælvet eller  Det Sydøstasiatiske skælv fandt sted klokken 08:50:38, lokal tid, den 8. oktober 2005 Med en størrelse af 7,6 på Richterskalaen, havde det sit epicenter under den pakistansk kontrollerede del af Kashmir, og kunne mærkes i store dele af Nord-Pakistan samt dele af Indien og Kina. Dets intensitet kan sammenlignes med eksempelvis skælvet i Quetta 1935, skælvet i San Francisco 1906 og jordskælvet i Gujarat 2001.

Den 8. november lå de officielle dødstal på ca. 87.000 mennesker, selvom visse kilder angiver dødstallet til over 100.000 personer. Provinshovedstaden Muzaffarabad, som er beliggende 95 km nordøst for hovedstaden Islamabad, lå midt i skælvet og blev for 50 % vedkommende ødelagt.

At skælvet var et led i den kontinuerlige opbygning af Himalaya-bjergkæden – som forårsages af det indiske subkontinents sammenstød med Asien – illustreres af den kendsgerning at der over epicentret ved hjælp af satellitmåling er konstateret en hævning af terrænet med 5 meter.  Jordskælvet regnes som det kraftigste langs denne bruddlinje i hundrede år. Selve bruddet strakte sig langs en 100 km lang linje, og langs denne linje blev praktisk taget alle bygninger ødelagt.

Se også 
 Jordskælvet i Quetta 1935
 Jordskælvet i Baluchistan 1945
 Jordskælvet i Baluchistan 2008
 Indiske Plade

Referencer

Kilder/henvisninger 

 "A crisis of neglect". (6 November 2005). New Sunday Times, p. 18.
 "Pneumonia hits Pakistan quake zone". (8 November 2005). New Straits Times, p. 6.
 "Quake death toll now 87,350". (29 November 2005). New Straits Times, p. 6.

Information 
 Kashmir charitable trust UK 
 Kashmir Relief & Development Foundation (KRDF)
 Summary report on Muzaffrabad Earthquake
 Special Event Page, Amateur Seismic Centre, India
 national volunteer movement 
 Geological Survey of Pakistan
 WikiPakistan Earthquake – News and information on the earthquake related to India and Afghanistan.
 PakistanQuake.Com
 Oxfam America's South Asia Earthquake page 
 MuzaffarabadOnline.Com 
 Islamic Charity Ummah Welfare Trust Helps Those Affected

Multimedia 
 Earthquake Picture Gallery 
 Kashmir Earthquake Appeal (KRDF Videos) 
 Severe Earthquake Jolts Pakistan GEO TV (Videos) 
 
 Annotated google map of the earthquake area, with photos (Map) 
 Why did the news interest fade so quickly on the 2005 Kashmir quake? – Produced by Yuli Yang (News Documentary)
 Life in Kashmir Half a Year after the Quake (Part I) – Produced by Yuli Yang (News Documentary)
 Life in Kashmir Half a Year after the Quake (Part II) – Produced by Yuli Yang (News Documentary)
 Journal of relief work in Pakistan (pictures, text, audio)

Nyhedsartikler

Kommentarer 
 One year on Kashmir Earthquake haunts survivors by Zafar Sharif 
 Christian Science Monitor October 14, 2005
 
 
 
 "Why did the news interest fade so quickly on the 2005 Kashmir quake?" – Produced by Yuli Yang / May 2006 (News Documentary)
 "Kashmir: politics of an Earthquake" by Jan McGirk October 19, 2005

 

Kashmir 2005
Begivenheder i 2005
Holy Wars...The Punishment Due

"Holy Wars... The Punishment Due" er åbningssangen til thrash metal-bandet Megadeth's album Rust in Peace fra 1990.

Sangen har en usædvanlig sangstruktur i det den skifter ved 2:26, efter en akustisk bro af Marty Friedman, til en anden, langsommere sektion kaldet "The Punishment Due", og vender senere i sangen tilbage til "Holy Wars" efter en guitarsolo spillet af Dave Mustaine. Hele sangen omtales generelt bare som "Holy Wars".

Tekstmæssigt omhandler "Holy Wars" den nordirske konflikt. I et interview med det britiske magasin Guitarist, har Mustaine udtalt at han blev inspireret til at skrive sangen i Nordirland, da han så hjemmelavede Megadeth-T-shirts, der var til salg, men blev frarådet at få dem fjernet fordi de var en del af fundraising-aktiviteterne for "The Cause" ("Sagen" – den irske republikanske hær). Han har senere udtalt ved en koncert på Rock City 18. februar 2008, at det var ved det koncertsted at han skrev "Holy Wars" efter at bandet var rejst dertil fra Irland i en skudsikker bus.  "The Punishment Due" er baseret på den populære Marvel tegneseriehelt The Punisher.

Sangen er den sidste sang der er blevet spillet som ekstranummer ved de fleste seneste Megadeth-koncerter, selvom der i midten af sangen ofte skiftes til "Mechanix" og senere tilbage til "Holy Wars".

Musikvideo 
Videoen til "Holy Wars...the Punishment Due" blev lavet i august 1990 (omtrent samtidig med Golfkrigens begyndelse i 1990) og indeholdt klip fra nyhedsoptagelser fra konflikter rundt omkring i verden i løbet af 1980'erne, hvoraf størstedelen var i Mellemøsten.

Spor 

7"-udgave
 Holy Wars...The Punishment Due 
 Lucretia 

12"-udgave
 Holy Wars...The Punishment Due 
 Interview med Dave Mustaine 

12"-udgave
 Holy Wars...The Punishment Due 
 Lucretia 
 Interview med Dave Mustaine (redigeret)

Cd-udgave
 Holy Wars...The Punishment Due 
 Lucretia 
 Interview med Dave Mustaine (redigeret)
 Capitol Records DPRO-79462

Fodnoter 

Megadeth-singler
Singler fra 1990
Rosenbuget sangfluesnapper

Den rosenbugede sangfluesnapper () er en lille tyk fugl. Hannen er brunsort øverst med sort hals og hoved, den har en lille hvid plet over dens næb. Sidst men ikke mindst er hannens bryst og mave lyserød, deraf navnet. Hunnen er som hos mange andre fugle arter knap så bemærkelsesværdig. Øverst er hunnen olivenbrun og nederst gulbrun med et svagt lyserødt skær, dertil har hun en lille gulbrun plet over næbet. Både hannen og hunnen har mørke halefjer.

Den rosenbugede sangfluesnapper findes kun nær ved Victorias kysterne og på Tasmanien. Dens føde består af insekter, som den fanger på jorden eller i lave buske. Den yngler i fugtige regnskove og bygger sin rede af mos, spindelvæv og græs. Hunnen udruger æggene, mens hannen fodrer hende.

Noter
Avibase - the world bird database

Eksterne henvisninger 
Birds in backyards (på engelsk)

Fugle fra Tasmanien
Spurvefugle
Urfugl

Urfugl (latin: Lyrurus tetrix) er en fugl i fasanfamilien.

Udbredelse 
Fuglen findes over store dele af Norge, Sverige og Finland, i det meste af østeuropa og videre mod øst i det meste af Rusland. Den  blev erklæret uddød i Danmark i år 2001 efter at man i midten af 90'erne kun havde observeret 2 ynglende par og derefter over en årrække ingen ynglende par.

Beskrivelse 
Hannen er ca. 53 cm lang og vejer mellem 1 og 1,5 kg, mens hunnen er ca. 41 cm lang med en vægt på ca. 900 gram. De har helt forskellige fjerdragter og farver. Hønen er brunspraglet. Hanen er nærmest sort med blå-lignende fjer på brystet.

Tjuren og urfuglen forekommer i det store hele i samme geografiske område – primært Skandinavien og Rusland – men foretrækker forskellige biotoper. Tjuren foretrækker den lysåbne skov, eller tættere skov hvor den holder til ved moser, lysninger og i skovbrynet. Urfuglen foretrækker åbne områder, f.eks. heder og moseflader. Urfuglen spiser blade, bær og insekter, og hvor der forekommer træer i nærheden også knopper af både løv- (især birk) og nåletræer.

Udover hannens prægtige fjerdragt er urfuglen især kendt for hannernes "spil" i yngletiden, hvor hannerne mødes indenfor et ret lille område (spillepladsen) og gør sig til mens de slår halen ud, og synger med deres karakteristiske boblende/gurglende stemmer.

Urfuglen kan forveksles med sin større slægtning, tjuren. Den mest iøjnefaldende forskel er størrelsen, hvor urfuglen er betydeligt mindre og lettere. I flugt virker urfuglen mindre langhalset og storhovedet end tjuren. Urhønen har kortere hale end tjurhønen, og urhanen kan skelnes fra tjurhanen ved at den har kileformet hale.

Krydsning af tjurhøne og urhane forekommer af og til i naturen. Resultatet er et infertilt afkom som kaldes rakkelhane/rakkelhøne. Krydsning mellem tjurhane og urhøne er ikke set.

Kilder 

 
 

Europas fugle
IUCN Rødliste - ikke truede arter
Fasanfugle
Fugle fra Nordasien
Fugle fra Skandinavien